Delft-'verkragter' soek borgtog | Maroela Media
Die man wat daarvan verdink word dat hy 'n negejarige meisie van Delft in Kaapstad verkrag voordat hy haar liggaam aan die brand gesteek het, sal na verwagting Dinsdag in die Bellville-streekshof aansoek doen om borgtog.
Die 27-jarige man, wie se naam nie genoem mag word voordat hy gepleit het nie, het vroeër sy borgtogaansoek laat vaar. Hy is op 19 Januarie in hegtenis geneem en sy saak het reeds vier keer in die hof voorgekom.
Hy is aanvanklik aangekla van verkragting, seksuele aanranding, ontvoering en poging tot moord, maar dit is na 'n aanklag van moord verander toe die slagoffer op 18 Maart in die Red Cross-kinderhospitaal aan haar brandwonde beswyk het.
Familielede van die slagoffer het haar in Januarie in die veld langs die R300-snelweg aangetref.
Die man word in afsondering by die Goodwood-gevangenis aangehou, aangesien hy beweer dat hy reeds in aanhouding aangerand is. – SAPA
Delft verkragting Wes-Kaap
Amcu-staking: Minister ontken hy het gesprekke "laat vaar"
Mog die man deur die gemeenskap ook aangerand word, nie net in die tronk nie.
Ag foei tog, my simpatie dat jy in aanhouding aangerand is. Gee hom borg en kyk wat die gemeenskap met hom gaan doen. Jammer, die brandstapel is uit die mode uit.